**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501,  tālrunis +371 64522453, e-pasts: dome@balvi.lv |

Balvos

**PIELIKUMS**

Balvu novada Domes

2024.gada 24.oktobra

lēmumam (prot. Nr.\_\_\_, \_\_\_.§)

**Paskaidrojuma raksts**

**par Balvu novada domes 2024.gada 24.oktobra saistošo noteikumu Nr.\_\_\_/2024 “Grozījumi Balvu novada domes 2022.gada 27.oktobra saistošajos noteikumos Nr.34/2022 “Balvu novada pašvaldības aģentūras “SAN-TEX” nolikums”” projektu**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu 36.punktā ir noteikts, ka noteikumu 7.2.1., 7.2.2., 7.2.3, 7.25., 7.26. punkti ir spēkā līdz 2025. gada 31. decembrim. Tas nozīmē, ka Balvu novada pašvaldības aģentūra “SAN-TEX” sākot ar 2026.gada 1.janvāri pārtrauks sniegt šādus pakalpojumus:   1. ūdensapgādes pakalpojumu, kas ietver LR un ES normatīvajos aktos paredzētajām prasībām atbilstošu ūdens ieguvi, uzkrāšanu, sagatavošanu lietošanai (tai skaitā atdzelžošanu) un novadīšanu ūdensvada tīklā, ūdens piegādi no padeves vietas ūdensvada tīklā līdz pakalpojumu saņēmējam; 2. kanalizācijas pakalpojumus, kas ietver notekūdeņu savākšanu un novadīšanu līdz notekūdeņu attīrīšanas iekārtām, izmantojot centralizētos kanalizācijas tīklus, LR un ES normatīvajos aktos noteiktajām prasībām atbilstošu notekūdeņu attīrīšanu un novadīšanu līdz izplūdei ūdenstilpē; 3. lietus kanalizācijas ekspluatāciju un rekonstrukciju Pašvaldības piešķirtā finansējuma ietvaros.   Balvu novada pašvaldība ir izstrādājusi un iesniegusi finansējuma saņemšanai projektu “Publiskās infrastruktūras uzlabošana uzņēmējdarbības atbalstam Balvos”. Lai saņemtu finansējumu šī projekta ieviešanai, tam ir jāatbilst Ministru kabineta 2024.gada 16. janvāra noteikumiem Nr.55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi”. Šo MK noteikumu 66.6.5. apakšpunktā ir noteikts, ka , ja projekta īstenošanā sadarbības partneris ir pašvaldības iestāde, kas ir ūdenssaimniecības sabiedrisko pakalpojumu sniedzējs, tad pašvaldības dome izdod saistošos noteikumus, kuros noteikta ūdenssaimniecības un siltumapgādes sabiedrisko pakalpojumu sniegšanas kārtība. Pašvaldības saistošajos noteikumos cita starpā norāda ūdenssaimniecības sabiedrisko pakalpojumu sniegšanas laiku, kas nav īsāks par pieciem gadiem un nepārsniedz 10 gadus. Balvu novada pašvaldības aģentūra “SAN-TEX” ir sadarbības partneris augstāk minētajā projektā.  Tādējādi aģentūrai ūdensapgādes un kanalizācijas pakalpojumi ir jāsniedz ilgākā laika posmā, nekā tas paredzēts šobrīd spēkā esošajā nolikumā. Šajos grozījumos ir paredzēts pagarināt minēto pakalpojumu sniegšanas termiņu līdz 2033.gada 31.decembrim, kas atbilst minēto MK noteikumu 66.6.5. apakšpunktā noteiktajai prasībai. |
| 1. Fiskālā ietekme uz pašvaldības budžetu | Saistošajiem noteikumiem fiskālās ietekmes uz pašvaldības budžetu nav, jo tie ir tikai grozījumi nolikumā. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi neietekmēs cilvēku dzīvesveidu, kultūru, labsajūtu, sabiedrību kopumā, kā arī nebūs ietekmes uz konkrētām sabiedrības grupām, tai skaitā sociālās atstumtības riskam pakļautajām sabiedrības grupām, personu ar invaliditāti vienlīdzīgām iespējām un tiesībām, uz dzimumu līdztiesību. Šādas ietekmes nebūs, jo šie saistošie noteikumi ir nepieciešami tikai, lai nodrošinātu ilgāku termiņu iedzīvotājiem tik vitāli svarīgo pakalpojumu sniegšanu.  Atbilstoši tādiem pašiem apsvērumiem, saistošajiem noteikumiem nebūs ietekmes arī uz tādām jomām, kā ietekme uz vidi,  ietekme uz iedzīvotāju veselību, ietekme uz uzņēmējdarbības vidi pašvaldības teritorijā, kā arī ietekme uz konkurenci. |
| 1. Ietekme uz administratīvajām procedūrām un to izmaksām | Tā kā saistošie noteikumi nenosaka nekādas uz privātpersonām attiecināmas procedūras, bet tikai izmaina iestādes nolikumu, ietekmes uz administratīvajām procedūrām un to izmaksām nav. |
| 1. Ietekme uz pašvaldības funkcijām un cilvēkresursiem | Šie saistošie noteikumi ir saistīti ar Pašvaldību likuma 4.panta pirmās daļas 1. punktā minētajām autonomajām funkcijām: organizēt iedzīvotājiem ūdenssaimniecības pakalpojumus neatkarīgi no tā, kā īpašumā atrodas dzīvojamais fonds). Minēto funkciju izpilde netiek ietekmēta. Saistošie noteikumi nodrošina funkciju izpildi ilgākā termiņā. |
| 1. Informācija par izpildes nodrošināšanu | Saistošo noteikumu izpildē iesaistīta ir tikai Aģentūra, jo noteikumi groza tās nolikumu. Šo grozījumu pieņemšana neradīs institucionālas izmaiņas pašvaldībā un to izpildes nodrošināšanai nebūs vajadzīgi papildus resursi. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi neuzliek papildus prasības. |
| 1. Izstrādes gaitā veiktās konsultācijas ar privātpersonām un institūcijām | Konsultācijas ar sabiedrības pārstāvjiem saistošo noteikumu izstrādes procesā nav notikušas. Saistošo noteikumu mērķgrupa šai gadījumā ir pati Aģentūra. Tā sagatavoja saistošo noteikumu projektu.  Atbilstoši Pašvaldību likuma 46.panta trešajā daļā noteiktajam, saistošo noteikumu projekts tika publicēts Balvu novada pašvaldības oficiālajā tīmekļvietnē divas nedēļas (no 2024.gada 7.oktobra līdz 2024.gada 22.oktobrim). Šajā laikā sabiedrībai bija iespēja sniegt savu viedokli par noteikumus saturu. |

Domes priekšsēdētājs S.Maksimovs